google/wiki40b huggingface dataset:
Kubousa

Levevis

De voksne billene finnes gjerne på blomster, larvene lever i jorda.

Utbredelse

Slekten er utbredt i det sørlige Afrika.
Pip og Jane Baker

Philip «Pip» og Jane Baker er britiske manusforfattere som er mest kjent for sine manus for science fiction-serien Doctor Who. De skrev fire historier for serien; The Mark of the Rani, Terror of the Vervoids, The Ultimate Foe og Time and the Rani. De har også skrevet flere bøker basert på serien.
De skrev også boken Race Against Time for bokserien Make your own adventure with Doctor Who.
Før Doctor Who skrev de manus for TV-serien Space: 1999 og filmen Captain Nemo and the Underwater City (1969). I 1990-årene skapte og skrev de serien Watt on Earth for CBBC, som handler om utenomjordiske Watt som strandet på jorden.
Beringlandbrua

Beringlandbrua var en landforbindelse mellom Asia og Nord-Amerika. Man tror at de første menneskene som bosatte seg i Amerika ankom denne veien. Landbrua var på det meste rundt 1600 km brei, og lå der hvor Beringstredet ligger i dag, altså mellom dagens Alaska og Sibir.
Betegnelsen Beringlandbrua (engelsk: Beringia) ble navngitt av den svenske botanikeren Eric Hultén i 1937.
Vannstanden er omtrent 125 meter høyere i dag enn for 10 000 siden. Landbrua var dekka av et gressteppe hvor det levde flere dyrearter, som mammut, ullhåra neshorn, reinsdyr og moskusfe. I løpet av istiden var Beringlandbrua, som det meste av Sibir og nordlige og nordøstlige Kina, ikke isdekket, ettersom snøfallet var meget lett.
Mikkelfeltet

Mikkelfeltet er et gassfelt øst på Haltenbanken i Norskehavet. Utvinning av naturgass og naturgasskondensat fra Mikkelfeltet tok til i fast produksjon fra 1. oktober 2003.
Equinor er operatør for Mikkelfeltet. 
Mikkelfeltet ligger nord for Draugenfeltet og sør for Åsgardfeltet. Hovedforsyningsbasen ligger i Kristiansund, mens driftsorganisasjonen har hovedkontor i Stjørdal.
Zhengtong-keiseren

Zhu Qizhen (kinesisk: 朱祁鎮, født 29. november 1427 i Beijing, død 23. februar 1464) var en keiser under Ming-dynastiet i Kina. Han satt på keiserkronen i to perioder: Først som Zhengtong-keiseren 正統 mellom 1435 og 1449, og deretter som Tianshun-keiseren 天順 fra 1457 til 1464. Han var sønn av Xuande-keiseren.
Han er dessuten kjent under sitt posthume navn, Ruìdì, og sitt såkalte tempelnavn, Yīngzōng.

Bakgrunn

Zhu Qizhen var sønn av Xuande-keiseren Zhu Zhanji og hans annenhustru, keiserinne Sun.

Keiser første gang

Ved begynnelsen av Zhengtong-keiserens tid var Ming-dynaastiet på et høydepunbkt i rikdom og stabilitet, noe som i stor grad skyldtes Xuande-keiserens kompetente styre. Zhengtong-keiseren var bare åtte år da han tok over. Han ble Ming-dunastiets første barnekeiser. Naturligvis var hen ikke særlig selvstensdig, men lot seg i høy grad influere ab andre, særlig av evnukken Wang Zhen. Zhengtong-keiseren var helt avhengig av Wang for råd og ledelse.

Fangenskap og husarrest

I 1449 ble han i forbindelse med slaget ved festningen Tumu tatt til fange av mongolene under Esen Khan. Han vant Esen Khans vennskap, og i og med at det dessuten var kommet en annen keiser på hans trone hadde han også mindre verdi for mongolene. Dermed ble han løslatt i 1450. 
Den avsatte Ming-keiseren kom imidlertid ikke tilbake til makt. Hans lillebror Zhu Qiyu, som hadde tatt over tronen under navnet Jingtai-keiseren, satte ham og hans familie i husarrest innen Den forbudte by, i stor isolasjon.

Keiser annen gang

Etter syv år syknet Jingtai-keiseren hen, og i 1457 bestemte den avsatte Zhengtong seg til handling. Ved et palassopprør styrtet han broren og inntok atter tronen. Nå hadde han imidlertid en ny devise, og derav det nyer navn Tianshun-keiseren. 
Keiserens mongolske fangenskap førte til at trusselen fra nord fikk mer oppmerksomhet og Den kinesiske mur ble en prioritet; den ble utbygd og forsterket. Zheng Hes vidløftige sjøekspedisjoner, som var blitt gjenopptatt under hans forgjenger, ble nå stanset for godt, på grunn av manglende ressurser.
I Zhengtong-keiserens regjeringstid begynte staten å bygge ut et skolevesen, som spredte  neokonfucianismens lære til folket.
Før Zhengtong keiseren døde avskaffet han øvelsen for at konkubinene i haremet skulle bli drept og gravlagt sammen med sin keiser i hans testament i 1464.
Etter en annen embedstid på syv år døde den nye gamle keiser i en alder av bare 37 år i 1464.
Engelsk toy terrier

Opprinnelse og alder

Engelsk toy terrier er et resultat av avl på såkalte black and tan terriere (en nå utdødd britisk terriertype som er kjent fra beskrivelser tilbake til 1500-tallet, og i flere fargevarianter enn hva navnet skulle tilsi). Engelsk toy terrier ble imidlertid formet spesielt på 1800-tallet, da det i en periode ble svært populært med miniatyrhunder i England. Noen hevder også at italiensk mynde ble benyttet for å oppnå ønsket størrelse, men dette er svært usikkert.
Miniatyr Black & Tan-terrierklubb ble startet på Crufts utstilling i 1938 i Storbritannia. I 1960 byttet hunderasen navn til English Toy Terrier (black and tan), som altså ble til engelsk toy terrier på norsk. Rasen har vært mest populær i hjemlandet og i USA og Finland, men den regnes allikevel som sjelden. Som følge av dette er innavlsgraden i visse linjer svært høy. Rasen er også plaget av tannmangel, som i mange tilfeller kan være betydelig. Siden 1950-tallet har oppdrettere spesielt konsentrert seg om å forbedre rasens helse og utseende. Noen kynologer mener at engelsk toy terrier finnes i avlslinjene til både yorkshire terrier og dvergpinscher.
Den britiske rasestandarden er fra 8. juni 1988 og ble sist revidert den 2. februar 1998.

Utseende, anatomi og fysikk

Engelsk toy terrier er en velbalansert, elegant og kompakt liten hund, med glatte og tørre linjer. Hodet er langt, smalt, kileformet uten fremtredende kinnmuskulatur. Skallen er flat. Ørene er ansatt høyt på bakhodet og står forholdsvis tett og er tilspisset. De bæres opprettstående fra hunden er omkring 9 måneder gammel. Halsen er lang, elegant og lett buet (uten løshud). Kroppen er kompakt og harmonisk bygget, brystet smalt og dypt med godt buede ribben, lendet godt hvelvet.
Pelsen er kort, tykk, tett og skinnende i fargen sort (ibenholt) og tan (dyp, varm kastanje).
Idealhøyden er 25-30 centimeter og idealvekten 2,7-3,6 kilogram. De fleste individer er i dag større enn standarden og også kraftigere bygget enn hva denne tilsier. Noen hunder blir opp mot 40 cm høye og 7-8 kg tunge, men dette ikke er ønskelig.

Bruksområde

Engelsk toy terrier ble opprinnelig brukt som selskapshund og brukshund, helst til å bekjempe skadedyr som mus og rotter. I dag er den først og fremst en gøyal familiehund og en sjelden utstillingshund.

Lynne og væremåte

Engelsk toy terrier er en livlig, energisk og pågående terrier som passer for folk som liker å mosjonere. Som terriere flest er den våken og vaktsom ovenfor fremmede. Pelsen trenger normalt stell.
Melchior Falch

Familie og utdanning

Falch tok juridisk embetseksamen i København i 1747. Han bekostet byggingen av Seminarium Fredericianum i Bergen og som takk fikk han sorenskriverembete på Sunnmøre. Etter sin far arvet han «Heiberg-godset» i Øvre Amla. Eiendommen ble leid ut mellom 1754–1779, da han bodde i Borgund på Sunnmøre. 
Falch var sønn av Michael Melchiorsøn Falch (død 1768) og Mette Marie Heiberg (1699-1766). Han var fra 19. mars 1753 gift med Anna Sophie Bitsch som døde i 1755. 
Han gift seg på nytt 25. august 1756 med Christi(a)ne Margrethe Hagerup (født 8. november 1732–død 1795). De fikk barna: Anna Sophie Falch (1759–1830), Michael Melchiorsen Falch (1762–), Hans Christian Falch (1764–), Melchior Falch (1768–1849) og Cathrine Marie Helene Harboe Falch (1770–1854, gift med Hans Knagenhjelm Daae). Christine Margrethe var datter av biskop Eiler Hagerup d.e., hun var også søskenbarn av Hans Strøm. Forretningsmannen Hans Holtermann var gift med en litt eldre søster.

Karriere

Falch tjente mye penger på sitt arbeid for fiskerienes utvikling. Han var en aktiv forfatter og fra 1769 medlem av Det Kongelige Norske Videnskabers Selskab i Trondheim.
2. november 1773 var han med å stifte en av landets første ideelle organisasjoner, et «landhusholdningsselskap» – Syndmøre practiske Landhuusholdningsselskab. Hans Strøm og andre prester deltok også i arbeidet. Det ble dannet etter mønster av Det Kongelige Danske Land-Huusholdnings Selskab etablert 1769, og tilsvarende selskaper i andre europeiske land. Selskapet hadde som formål å arbeide for næringsutvikling, særlig innen jord­bruket. Det viktigste var å drive opplysning, som å dele ut nyttige småskrifter og premiere (2-4 riksdaler) bønder som satte i verk anbefalte tiltak for å bedre produksjonen. Falch drev selv et mønsterbruk i Borgund. Selskapet stagnerte da Falch og Strøm forlot Sunnmøre i 1779.
Falch var sorenskriver i Sunnmøre og hadde embedsgård i Djupvika på Sula.
Lagercontainer

Bruksområder

Lagercontainere er meget anvendelig for lagring av verktøy og maskiner på anleggsplass o.l. Lagercontainere blir også benyttet i stor grad av næringslivet forøvrig for lagring av eksempelvis varelager, overskuddsmateriell og arkiv.

Containerbasert minilager

Ved et containerbasert minilager blir lagercontainere benyttet på en systematisk måte. Containerne plasseres på et område, og leies ut til private og bedrifter.
Mira (tegneserie)

Mira er en tegneserie som tegnes av Arne Bye. Den er hovedsakelig i stripeformat, men det har også vært tegnet noen lengre historier. Mira var publisert i Arbeideravisa fram til den ble lagt ned. Nå publiseres Mira-striper hver tirsdag, torsdag og lørdag på Nettserier.no og på seriens egen hjemmeside.
St. Bonaventure University

St. Bonaventure University  ligger i Cattaraugus County vest i den amerikanske delstaten i New York.  Universitetet ble stiftet av fransiskanerordenen i 1858 og er et privat katolsk universitet. Det har rundt 2 000 studenter.
Pambolinae

Utseende

Små (1,5-4,5 millimeter) snyltevepser. Propodeum (første bakkroppsledd) har et par pigger.

Levevis

De er parasitoider. Lite er kjent om biologien, men det er ting som tyder på at de snylter på larver av biller, kanskje først og fremst bladbiller (Chrysomelidae).

Utbredelse

Gruppen er utbredt over store deler av Jorda, men med flest arter i den Neotropiske økosonen.
Saxegården

Kulturminne

Saxegården er et fredet kulturminne og har nummer 86164 i Riksantikvarens kulturminnebase.
Helmuth Groscurth

Bakgrunn

Groscurth var en sønn av den protestantiske pastor Dr. theol. h. c. Reinhard Groscurth (1866–1949), som fra 1902 var Pastor prim. ved Liebfrauenkirche i Bremen. Der vokste gutten opp.

Militær karriere

Han deltok som freivillig fra 1916 i Første verdenskrig og ble etterpå overtatt av Reichswehr.
Fra 1935 til 1938 var Groscurth ved utenlandsetterretningsavdelingen i Oberkommando der Wehrmacht, 1939 og 1940 ajef for avdeling Heerwesen i Oberkommando des Heeres med graden oberstløytnant. I 1940 kommanderte han en infanteribataljon på Vestfronten.
Groscurth var i 1941 første generalstabsoffiser ved 295. infanteridivisjon. I slutten av august nevnte år, to måneder etter start av Operation Barbarossa, Nazitysklands angrep på Sovjetunionen, fikk Sonderkommando 4a innen Einsatzgruppe C ordre om å arkebusere 90 jødiske barn i Bila Tserkva i Ukraina. Groscurth protesterte med ettertrykk mot dette og tok utenom kommandokjeden kontakt med feltmarskalk Walter von Reichenau, øverstkommanderende for den tyske 6. armé. Han forlangte at delslags måtte organiseses slik at medlemmer av Wehrmacht slapp å være øyenvitner. For dette ble han ilagt irettesettelse. Von Reichenau viste seg imidlertid uforstående, og mente at barna måtte ryddes av veien. På ettermiddagen den 22. august ble massemordet så gjennomført under SS-Standartenführer Paul Blobels befal. En av dem som deltok ved massakren var SS-Obersturmführer August Häfner.
I 1942 var Groscurth generalstabssjef for 11. armékorps ved Stalingrad. Etter slaget ved Stalingrad havnet Groscurth i russisk krigsfangenskap, men i april 1943 døde han av flekktyfus.
Etter krigen ble det ved publikasjonen av hans etterlatte papirer klart at han hadde vært en av de medsammensvorne i Septemberverschwörung, et planlagt men aldri forsøkt gjennomført militærkupp mot Hitler.
Seilskip

Seilskip (av norrønt seglskip) er et sjøgående skip hvor fremdriften besørges av seil som utnytter vindkraften. Frem til den industrielle revolusjon på 1800-tallet var seilskip de dominerende sjøgående fartøy.

Bakgrunn

Seilskip har vært kjent siden oldtidens Egypt, men i Skandinavia ble trolig de første skipene rigget med mast og råseil først i tiårene like før år 800. Det eldste norrøne seilskipet vi kjenner til er Osebergskipet fra ca. 820. I de første århundrene var det ikke snakk om regulære seilskip, men heller roskip rigget for seilføring. Regulære seilskip ble først vanlig i Nord-Europa utover i senmiddelalderen. Seilskipenes storhetstid var på 1700-tallet og 1800-tallet. I overgangen mellom damp og seil, kjøpte norske smårederier opp et stort antall seilskip, som etter hvert ble svært kostnadskrevende. Skipene var væravhengige i større grad enn motoriserte fartøyer, og oppnådde derfor ikke beste fraktrater. Resultatet var både havarier, der forsømt vedlikehold var medvirkende årsak – og flere konkurser.
Etter seilskutetiden overtok først dampskipene og siden motorskipene.

Riggtyper

En skiller ofte mellom råseilrigger og gaffelseilrigger. Betegnelsene henspilte på de store seilene som krevde oppmonterte rær (råseilrigg) eller bommer i skipets lengderetning (gaffelseil) for å holdes på plass. I tillegg kunne en bruke et stort antall trekantede småseil som ble heist for å utnytte vinden fullt ut. Disse krevde bare en ferdigspent line fra en mast og til dekk, annen mast, baugspryd eller klyverbom som oppspenning, og tauverk til å holde igjen siste hjørnet.
Overgangsformer fantes. Latinerseilet var f. eks. trekantet og ble festet i en rå som ble heist og stilt enten skrått eller tilnærmet loddrett, alt etter vindforholdene. En variant av denne riggen er vanlig på den arabiske dhowen fortsatt og var en av de gjengse seiltypene på polynesiske utriggerbåter.
Skonnert eller brigantine hadde minst to master med gaffelseil, normalt med aktre mast høyest. Den var også utstyrt med baugseil (fokk,klyver og jager) men kunne vanskelig ha seil mellom mastene. Råseil forekom.
Skrogstørrelsen avgjorde antall master. Andre gaffelseilbåter: Yawl, Ketch. Disse seilarrangementene satt vanligvis på små tomastere, mens lugger og kutter var enmastet.
De store skværseilerne (råseilene er firkantede (square på engelsk), hadde benevnelser som brigg, bark og som marinefartøyer: Fregatt, slagskip m. fl. Noen av disse kaltes i tillegg fullriggere. Det var på grunn av antall råseil per mast (5). Vanlig antall master: tre eller fire, med unntak for de største fullriggerne som kunne ha flere. Akterste seilmast var uten unntak utstyrt med et stort gaffelseil, og kunne ha råseil i tillegg.
Febian Brandy

Karriere

Febian ble hentet inn av Sir Alex Ferguson til Manchester United som niåring, etter å ha imponert stort for sin Manchester-klubb West End Boys.
Sesongen 2007 var han på lån i Swansea City, hvor han fikk spilletid i 19 kamper, og han vendte sommeren 2008 hjem til United med tre mål på samvittigheten.
22. juli 2008 inngikk Manchester United og Swansea City nok en låneavtale, men oppholdet endte skuffende med 14 kamper, samtlige som innbytter, og ingen scoringer.
Den 3. februar 2009 ble Brandy utlånt til Hereford United i League One, i utgangspunktet for 1 måned. Her møter han sin tidligere lagkamerat på U18-laget hos United, Sam Hewson, som også er på utlån. Håpet var at de sammen kunne finne tilbake til storformen som ledet U18-laget til finalen i FA Youth Cup i 2007. Sesongen etter var Brandy på utlån hos Gillingham og returnerte til Manchester United ved sesongslutt. Han ble på sensommeren 2010 løslatt fra kontrakten og står for tiden uten klubb. I 2011 ble han med i Inces tropp for å hjelpe Notts County FC i det tettekampprogrammet ut sesongen. -pml
Takaya Kurokawa

Landslaget

Takaya Kurokawa ble tatt ut i japans tropp til Fotball under Sommer-OL 2004.
Vindushåndverker

Vindushåndverker er en spesialist på restaurering og vedlikehold av gamle vinduer i antikvariske bygninger. Faget som oppsto på slutten av 1900-tallet i Sverige. Teknikkene som brukes er hentet fra eldre håndverksfag: Glassmester, snekker og maler. 
En vindushåndverkeren kan foreta en totalrestaurering av et vindu; demontere glassene på en skåsom måte; reparere vindusrammene ved å spunse inn nytt treverk; sette inn rammene med konserverende olje; montere glass i kitt og til slutt male vindusrammen.
Finkultur

Finkultur er et uttrykk sammensatt av ordene fin (norr. fínn «blank, glatt», opph. av lat. finis «ende», eg. «avsluttet, fullendt») og kultur (lat.: colere eller cultura, «dyrke», «bearbeide» eller «kultivere»). Begrepet benyttes til å beskrive kulturformer som ikke appellerer til folk flest, eksempelvis opera, ballett og klassisk musikk med mer. Finkulturen har tradisjonelt blitt regnet som en kulturform som har blitt dyrket i den høyere middelklassen, men en gruppe sosiologer ved Universitetet i Bergen har nå fastslått at nordmenn liker ikke finkultur.
Hippodameia

Hippodameia (gresk: : Ἱπποδάμεια, andre navneformer Hippodamia og Hippodamea) var i gresk mytologi datter til kongen i Elis.
Hippodameia ble kurtisert  av Pelops som bare kunne vinne hennes hånd dersom han vant et kappløp med hest og vogn.
Russlands flagg

Russlands flagg er en trikolor med tre like horisontale felter. Hvitt på toppen, blått i midten, og rødt på bunnen.
Flagget ble brukt til sjøs av det russiske militæret fra ca. 1693 og ble innført som handelsflagg i 1705. Den 7. mai 1883 ble det også brukt på land, men ble først offisielt statsflagg i 1896.
Russlands orlogsflagg er hvitt med blått andreaskors.
Da bolsjevikene tok makten i 1917 ble Russland en sovjetrepublikk og fikk et rødt flagg med hammer og sigd og en blå vertikal stripe. 22. august 1991 ble igjen den hvit-blå-røde trikoloren Russlands flagg.
Malcolm

Etymologi

Malcolm er en engelsk form av skotske Maol-Columb, som er den keltiske formen av gammelirske Máel Coluim. Navnet er dannet av máel, «disippel», og coluim, «av sankt Columba».
Jinhan

Historie

Jinhan, som de andre Samhan-statene kom til etter oppløsningen av Gojoseon i 108 f.Kr.

Kultur

Forholdet til den tidligere staten Jin er ikke avklart, selv om det samtidige kinesiske historieverket Sanguo Zhi mener at Jonhan var identisk med Jin, mens en annen kilde beskriver Jin som forgjengeren til Samhan. Jinhan og Byeonhan delte stort sett samme kultur, med varierende religiøse skikker, og ble ikke delt av en tydelig identifisert statsgrense.
Folket hendet å være etterkommere av immigranter fra Qin-dynastiet som flyktet fra Qin tvangsarbeidspolitikk, og flyttet til Mahan der de i det minste fikk jord. Føderasjonen ble også kalt for Qinhan (秦韓).

Geografi

De fleste teoretikerne indikerer at Jinhan lå i et område som senere ble okkupert av Silla, Gyeongjubassenget og den nærliggende kysten ved Japanhavet. Det ville ha vært nabo med Byeonhan mot sørvest, og den mye større Mahan mot nordvest. I nord lå de kinesiske kommanderiene og den mindre kyststaten Dongye. Noen forskere plasserer Jinhan i elvedalen til Hanelva med Mahan i nord og Byeonhan i sør.
Charlie Brown (sang)

«Charlie Brown» er en amerikansk sang, skrevet av Jerry Leiber og Mike Stoller. The Coasters spilte den inn 11. desember 1958. Sangen ble en Top 10-hit for The Coasters våren 1959 (utgitt i januar på singlen Atco 6132, med «Three Cool Cats» på B-siden). Den er best kjent for uttrykket «Why's everybody always pickin' on me?»
Mot slutten av broen i sangen ble ordene «Yeah, You!» innspilt i halv hastighet, slik at stemmene kunne avspilles i et høyere toneleie. King Curtis spilte tenorsaksofon i instrumentalpartiet og under nedfadingen av platen.
Det er intet samband mellom denne sangen og figuren Charlie Brown fra tegneserien Knøttene, selv om PBS- specialen American Masters: Charles M. Schulz synes å antyde en sammenheng.
Det har blitt innspilt mer enn 80 versjoner av «Charlie Brown», innbefattet én med den britiske komikeren Bernard Bresslaw og en tysk versjon med (som «Charly Brown») med Hans Blum, begge i 1959. Deep River Boys med Mikkel Flagstads orkester spilte inn en versjon i Oslo 25. august 1960. Den ble utgitt på EP-platen En aften på «Casino Non Stop» 1960 (HMV 7EGN 36). Guy Mitchell spilte inn en coverversjon av denne sangen.
I 1995 ble sangen innspilt i en ska-punkversjon av Voodoo Glow Skulls og utgitt på albumet Firme.

Teksten

Tekstlinjen «Who calls the English teacher 'Daddy-o'?» er mest sannsynlig en referanse til filmen Vend dem ikke ryggen (1955), hvor highschooleelevene gjorde narr av etternavnet til den nye læreren, Richard Dadier (Glenn Ford). De endret «Dadier» til «Daddy-o», et dengang populært slanguttrykk for en mannlig venn eller en far.

I populærkulturen

Sangen ble anvendt under rulleteksten på slutten av den meget voldelige kortfilmen Bring Me the Head of Charlie Brown fra 1980-årene, selv om den i filmen ble feilaktig kreditert til The Platters istedenfor The Coasters.
I filmen Jack sang tittelfiguren (spilt av Robin Williams) og hans venner, innbefattet hans lærer (spilt av Bill Cosby), i deres trehus. Vekten inne i trehuset ble så tung med barna og de to voksne at det begynte å knirke. Mens de fremførte sangen landet en sommerfugl på trehuset og det kollapset. Med en gang de landet på marken brukte Jack sangens punchline og sa: «Why is everybody always fallin' on me?»
Sangen var med i musikkrevyen Smokey Joe's Cafe.

Svensk versjon

Den svenske tittelen er identisk med originaltittelen.

Norsk versjon

Naboens Rockeband har skrevet en norsk tekst. Den norske tittelen er «Kalle Gran».

Listeplassering

Versjonen til The Coasters lå som # 2 på den amerikanske Billboard Hot 100-listen, og var den første av tre Top 10-hits for the Coasters i 1959.
Basketball under Panamerikanske leker 1975

Basketball under Panamerikanske leker 1975. Basketball var en av flere sporter under de sjuende Pan Amerikanske leker som ble arrangert i Mexico by i Mexico fra 12. til 26. oktober 1975. Det var kun en turnering for menn, ti lag deltok